דוד ילין – כתיבת תוכן M.teach

[www.dyellin.ac.il/unitacademic/adjective-med/mteach](http://www.dyellin.ac.il/unitacademic/adjective-med/mteach)

**טקסט לדף התכנית לאתר מכללת דוד ילין- כתבה אילת מידן**

**התכנית תפתח בשנת הלימודים תשע"ז**

ההרשמה פתוחה

ראש התוכנית: ד"ר הגר גל

hagarg@dyellin.ac.il

לרישום וקבלת סטודנטים: 1-800-263-263

על תכנית הלימודים מוסמך בהוראה (M.Teach)

תכנית הלימודים לתואר שני משולב עם תעודת הוראה במסלול לחינוך על-יסודי, שנקראת מוסמך בהוראה (M.Teach), היא התכנית היחידה בארץ, המאפשרת לאקדמאים בעלי תואר ראשון באחד מתחומי ההתמחות שרלבנטיים למשרד החינוך- ללמוד לתואר שני בתחום שלמדו, ובמקביל לקבל הכשרה פדגוגית ומעשית, שתזכה אותם בתעודת הוראה בתחום ההתמחות שלהם.

התכנית מוסמך בהוראה היא חלופה משופרת לתכנית ההסבה להוראה, שגם היא מיועדת לאקדמאים לבעלי תואר ראשון, משום שהיא מציעה תואר שני שכולל התמחות, העמקה והרחבת הידע הפדגוגי בתחום הלימוד לתואר הראשון, במקביל להכשרה מעשית כמורים, שנעשית באמצעות קורסים בחינוך, קורסים פרקטיים והתנסות מעשית בשדה (סטאז') לאורך שתי שנות הלימוד בתכנית.

התכנית מוסמך בהוראה יוצרת הזדמנות לרכישת מקצוע חדש, עבור אנשים שמרגישים צורך ליישם את הידע האקדמי שלהם עם יישום מעשי שלו, ומחפשים מקצוע משמעותי עם שליחות חינוכית, כמו מקצוע ההוראה. התכנית יוצרת גם עתודה רחבה של מורים מובילים בעלי הכשרה אקדמית גבוהה ביותר בתחום הדעת שהם מלמדים, ואנשים בעלי חזון חינוכי ותחושת שליחות אישית.

הרציונל של התכנית

מטרת התכנית היא להכשיר אקדמאים להוראה ולמידה במאה ה- 21 , ולהעניק להם את הבסיס המקצועי הנדרש, כדי לעסוק בתחום ההוראה, כדי שעם סיום הלימודים, יוכלו להתחיל את דרכם כמורים (novice), ובהמשך דרכם, להוסיף ידע, להתפתח ולהתמקצע, בדרך להפיכתם למומחים (expert).

בבסיס התכנית מוסמך בהוראה (M.Teach) מונחת התפיסה, כי תפקידו של המורה הוא לשמש כמורה דרך וכמחנך של כל נער שלומד אצלו. כדי להיות מסוגל לבצע תפקיד זה בהצלחה, על המורה להיות גם בעל ידע פדגוגי ובקיאות בתחום המקצועי שאותו מלמד (תחום הדעת), וגם בעל יכולות אישיות ובינאישיות גבוהות. יכולות כאלה כוללות חקירה והעמקה בתחומי ההוראה (הדעת) שלו, ויכולת ליצור מערכי שיעור שיאתגרו את התלמידים ויעוררו אותם לחשיבה עצמאית, פיתוח רגישות גבוהה ויכולת ולהתאים את הלמידה לכל סוגי האוכלוסיה ולבעלי צרכים מיוחדים, יכולת להעריך את הישגי התלמידים ולהקנות להם הרגלי למידה טובים, מיומנויות של עבודת צוות עם קולגות במערכת החינוך, ומעורבות בקהילה המקצועית שאליה משתייך המורה. תהליך הפיתוח של יכולות אלו, ורכישה של ידע נוסף לאורך כל שנות פעילותו המקצועית, צריכים להוות דרך חיים מקצועית עבור כל מורה-מחנך.

מבנה התכנית (כללי)

התכנית מוסמך בהוראה (M.Teach) שנשענת על תפיסה זו, נפרשת על פני שתי שנות לימוד אקדמאיות, ומציעה ללומדים בה שילוב מאוזן בין קורסי דידקטיקה, ומחקר ההוראה והלמידה, לבין התנסות מעשית (סטאז') מעמיקה, המהווה אבן יסוד בתהליך ההכשרה.

בשנה הראשונה כוללת ההתנסות המעשית היכרות עם בית הספר ועבודת המחנך, במקביל להתנסות בהוראת תחום ההתמחות (הדעת) שנלמד לתואר. השנה השנייה מיועדת כולה להוראת תחום ההתמחות.

ההתנסות המעשית מהווה נדבך מרכזי בתכנית, ובוגריה מעידים על התרומה המשמעותית שהיא נתנה להם בבואם ליישם את הידע שלמדו באקדמיה, בכיתות בתי הספר העל יסודיים. במהלך התתנסות זוכים הבוגרים לקבל משובים רפלקטיביים מהמלווים המקצועיים שלהם (סופרויז'ן), שעוזרים להם לעבד את חוויית ההוראה, לומדים לעבוד בשיתוף פעולה עם קולגות, ועוברים תהליך של סוציאליזציה למקצוע ההוראה.

ההכשרה הפדגוגית במסגרת לימודי החינוך בתכנית כוללת קורסים שמשלבים תכנים ממספר תחומי דעת- חינוך, פילוסופיה, פסיכולוגיה, סוציולוגיה, ספרות, היסטוריה, מחשבת ישראל ואזרחות.

למי מיועדת התכנית

התכנית מיועדת לאקדמאים בעלי הנעה ויכולת אישית גבוהה, בעלי לבעלי תואר ראשון (B.A.,B.Sc.) בתחומי הדעת במקצועות הרלוונטיים למערכת החינוך,ששואפים להפוך למורים מובילים בישראל, ולהשתלב בהוראת המקצוע שלמדו לתואר ראשון, בבי"ס על יסודי.

תחומי הדעת כוללים את התחומים: מתמטיקה, פיזיקה, ביולוגיה, כימיה, גיאוגרפיה, אנגלית, לשון, מקרא, היסטוריה, ספרות, אזרחות, ערבית, תקשורת, מחשבים, אומנות/תיאטרון/מוזיקה.

יתרונותיהם של בוגרי התכנית:

93.5% מבוגרי התכנית מוסמך בהוראה משתלבים בהוראה בתחום ההתמחות שלהם בביה"ס העל יסודיים, ונהנים מאפשרויות קידום מקצועי בתחומם.

לבוגרי התכנית מוסמך בהוראה (M.Teach) יתרון מובהק בבואם להשתלב כמורים מקצועיים במשרד החינוך- במהלך הלימודים במסגרת התכנית הם התמקצעו בתחום ההתמחות שלהם והעמיקו את הידע האקדמי והפדגוגי שלהם, ובמקביל הם למדו קורסים פרקטיים ועברו הכשרה מעשית (סטאז') משמעותית במשך שתי שנות הלימוד בתכנית, שמאפשרת להם להגיד לביה"ס עם נסיון ביישום הידע האקדמי בשדה.

התעודות שמעניקה התכנית

תכנית מוסמך להוראה מעניקה לבוגריה, שעמדו בכל המטלות שעמדו בפניהם במהלך שתי שנות הלימוד:

* תואר שני בהוראה בתחום ההתמחות שלהם
* תעודת הוראה לביה"ס העל-יסודי באחד מתחומי הדעת (בהתאם ללימודי התואר הראשון)

בנוסף, התכנית מומסך בהוראה מעניקה לבוגריה:

* התנסות מעשית (סטאז') בהוראה בהיקף של שנתיים בפיקוח מקצועי ובליווי אישי
* אפיק להתקדמות מקצועית בתחום ההתמחות שלהם- לעמדות ניהול בכירות בתחום החינוך
* אפשרות להשתלב מיידית כמורים מקצועיים בביה"ס העל יסודי מיד עם סיום הלימודים

\*הענקת התואר מותנית באישור המל"ג

מבנה ותוכן התכנית (פירוט)

**מבנה כללי של תכנית הלימודים (ש"ש)**

|  |  |
| --- | --- |
| **רכיב הלימודים ב- M.Teach** | **לימודים לתעודת הוראה במקצוע אחד לעל יסודי** |
| לימודי חינוך | **11** |
| מתודולוגיות מחקריות | **4** |
| 2 סמינריונים בחינוך | **4** |
| פדגוגיה ומתודיקה בהוראת המקצועות  (כולל פדגוגיה כללית ומתודיקה דיסציפלינארית) | **8** |
| התנסות מעשית  עיבוד ההתנסות | שנה א 2 (עבודת המחנך)  2 (תחום דעת)  שנה ב 4 (תחום דעת)  עיבוד התנסות 1  **9** |
| **סה"כ היקף שעות בפועל** | **36 ש"ש** |

**מבנה כללי של הקורסים**

|  |  |  |  |  |  |
| --- | --- | --- | --- | --- | --- |
| **רכיב**  **הלימודים** | **שנה (א/ב),**  **סמסטר (1,2)** | **שם הקורס** | **סוג**  **הקורס** | **חובה/**  **בחירה** | **ש"ש** |
| **לימודי**  **חינוך**  (11 ש"ש)  חובה (9 ש"ש) | א' 1 | [היבטים פסיכולוגיים של גיל ההתבגרות והשלכותיהם על ההוראה](#_היבטים_פסיכולוגיים_בגיל_ההתבגרות וה) | שיעור | חובה | 1 |
| א' 2 | ליקויי למידה והפרעות שפה: דיסלקסיה והבנת הנקרא | שיעור | חובה | 1 |
| א' 1 | קוגניציה ותאוריות למידה | שיעור וסדנה | חובה | 1 |
| א' 1 | קונפליקטים חברתיים ותרבותיים וביטוים בכיתה | שיעור | חובה | 1 |
| א' 2 | דילמות של מחנכים: דיאלקטיקה של עיון ומעשה | שיעור | חובה | 1 |
| א' 1+2 | החינוך בראי ההיסטוריה: אידיאולוגיה, פוליטיקה וחינוך | שיעור | חובה | 1 |
| ב' 1 | חשיבה מטה-קוגניטיבית - תיאוריה ומעשה | שיעור | חובה | 1 |
| ב' 2 | אקטיביזם לימודי - המקרה של ברוכי כישרון בתחום הדעת וחבריהם לכיתה | שיעור וסדנה | חובה | 1 |
| ב' 1 | בין מחקר להוראה: הוראת מתמטיקה בבית הספר העל יסודי, הצצה מאחורי הקלעים | שיעור | חובה עפ"י תחום | 1 |
| ב' 1 | בין מחקר להוראה: המחקר בהוראת מדעי הרוח ויישומיו בהוראת תחום הדעת בעל-יסודי | שיעור | חובה עפ"י תחום |
| ב' 1 | בין מחקר להוראה: תכנית הלימודים במדעי הטבע ואתגרים בהוראת תחום הדעת בעל-יסודי | שיעור וסדנה | חובה עפ"י תחום |
| ב' 1 | בין מחקר להוראה: היבטים מחקריים בלמידה והוראה של שפה חדשה ויישומיהם | שיעור | חובה עפ"י תחום |
| בחירה  (2 ש"ש) | א-ב | המחנך בחברת דורו | שיעור | בחירה | 1+1 |
| א-ב | מגדר והוראה שוויונית | שיעור | בחירה |
| א-ב | ילדים ונוער במשבר הגירה | שיעור | בחירה |
| א-ב | מוח ולמידה | שיעור | בחירה |
| **מתודולוגיה**  **מחקרית**  **(4 ש"ש)** | א' 1 | [מתודולוגיות כמותניות ויישומיהן במחקר החינוכי](#_מתודולוגיות_כמותניות_ויישומיהן) | שיעור | חובה | 1 |
| א' 2 | [מתודולוגיות איכותניות ויישומיהן במחקר החינוכי](#_מתודולוגיות_איכותניות_ויישומיהן) | שיעור | חובה | 1 |
| ב' 1+2 | [יישומי מחקר בהוראה](#_יישומי_מחקר_בהוראה) | סדנת מחקר | חובה | 2 |
| **סמינריונים בחינוך**  **(4 ש"ש)** | א' | [הוראה בכיתה הטרוגנית](#_הוראה_בכיתה_הטרוגנית) - סמינריון | שיעור וסמינריון | חובה | 2 |
| ב' | הוראה ממוקדת פרויקטים - סמינריון | שיעור וסמינריון | חובה | 2 |
| **פדגוגיה ודידקטיקה**  **(8 ש"ש)** | א' | הרצוי והמצוי:  קשיי התנהגות ומשמעת במעגלי הקהילה - תאוריה ומעשה | שיעור | חובה | 2 |
| ב' 1 | [הערכה מגוונת, מעצבת ומסכמת, אישית וקבוצתית, ויישומה בהוראה](#_הערכה_מגוונת_–) | שיעור וסדנה | חובה | 1 |
| א | סוגיות בהוראה ולמידה בסביבות עתירות טכנולוגיה | שיעור | חובה | 1 |
| א' | דידקטיקה של הוראת תחום הדעת א | סדנה דידקטית | חובה | 2 |
| ב' | דידקטיקה של הוראת תחום הדעת ב | סדנה דידקטית | חובה | 2 |
| **התנסות מעשית**  **(9 ש"ש)**[[1]](#footnote-2) | א' | [התנסות מעשית (עבודת המחנך) שנה א'](#_אימוני_הוראה_שנה) | התנסות מעשית | חובה | 2 |
| א' | עיבוד ההתנסות (עבודת המחנך) | סדנה דידקטית | חובה | 1 |
| א' | [התנסות מעשית בתחום הדעת, שנה א'](#_אימוני_הוראה_שנה) | התנסות מעשית | חובה | 2 |
| ב' | התנסות מעשית בתחום הדעת, שנה ב' | התנסות מעשית | חובה | 4 |
|  |  | **סה"כ ללימודים** |  |  | **36** |

מקצועות ההכשרה בתכנית

אנגלית

ביולוגיה-כימיה

גיאוגרפיה

היסטוריה ומחשבת ישראל

לשון עברית

מקרא

מתמטיקה

מתמטיקה – פיזיקה

ספרות

ערבית

תיאטרון ודרמה בחינוך

תקשורת

היקף ומשך הלימודים

התכנית מוסמך בהוראה (M.Teach) נפרשת על פני שתי שנות לימוד, וכוללת סה"כ 36 ש"ש, סה"כ שני ימי לימוד מלאים, לא כולל לימודי השלמה. (עברית, אנגלית והפעלת יישומי מחשב בסיסיים- ברמת פטור, תרבות ומורשת עם)

לצורך קבלת רישיון לעיסוק בהוראה (תעודת הוראה) נדרשים בוגרי התכנית לבצע שנת התמחות בהוראה (סטאז'), שכוללת העסקה שלהם בבי"ס על יסודי בהיקף של שליש משרה לפחות.

ימי הלימוד

בשנת הלימודים תשע"ו יתקיימו הלימודים בימי שלישי וחמישי (במקרים מסוימים יידרש פינוי זמן אחר לצורך ההתנסות המעשית)

תנאי הקבלה לתכנית

לתכנית מוסמך בהוראה (M.Teach) מתקבלים אקדמאים בעלי תואר ראשון בתחום דעת הנלמד בבתי הספר העל יסודיים, בעלי מוטיבציה גבוהה להוראה ולחינוך, שמעוניינים לרכוש ידע ונסיון בהוראה בכלל, ובהוראת תחום הדעת שאותו למדו, בפרט, ולהיות זכאים לקבלת תעודת הוראה.

המועמדים שעומדים בתנאי הקבלה האקדמיים, יעברו ועדת קבלה וראיון אישי לצורך בדיקת התאמתם האישית לתכנית הלימודים והרציונל שלה. למועמדים העונים לקריטריונים תוצענה מלגות לימודים.

תנאי הקבלה האקדמיים:

* ציון ממוצע בתואר הראשון ממוסד אקדמי מוכר ע"י המועצה להשכלה הגבוהה בישראל - 80 לפחות. בעלי תואר ראשון במתמטיקה או מדעים יתקבלו עם ציון ממוצע 75 לפחות.
* ידע באנגלית ברמת פטור משש השנים האחרונות (מי שלא יעמוד בתנאי זה יחויב בלימודי אנגלית)
* מועמדים בעלי בגרות ישראלית מהמגזר הערבי ועולים חדשים שבחרו ללמוד במסלול בשפה העברית, יחויבו גם בבחינת ידע בעברית (יע"ל) בציון 125 ומעלה.

לימודי השלמה

מועמדים בעלי תואר אקדמי, שאינו נכלל בתחומי ההתמחות הרלבנטיים להוראה בבתי ספר על יסודיים, המבקשים ללמוד בתכנית, יידרשו להשלמה דיסציפלינרית של עד 26 ש"ש בתחום ההתמחות (באנגלית השלמה עד 32 ש"ש), על פי תכנית אישית, שתיקבע בהתאם ללימודיהם הקודמים, בציון 80 לפחות (כרוך בתשלום נוסף). שיעורים אלה יילמדו מתוך הקורסים לתואר ראשון בתחום הדעת הרלוונטי במכללה, או מתוך קורסים מקבילים במוסדות אקדמיים אחרים, לאחר שאושרו כמתאימים. מועמדים שיידרשו להשלמות דיסציפלינריות מעבר ל-8 ש"ש, יידרשו להשלים את חובותיהם טרם כניסתם ללימודי התואר.

תחומי לימודי השלמה:

* תרבות ומורשת עם
* אוריינות עבודה בסביבה ממוחשבת לרמת "פטור"
* אנגלית לרמת "פטור"
* שפת ההוראה (לשון עברית) לרמת "פטור"

תנאי מעבר משנה א' לשנה ב' בתכנית

* ציון ממוצע 85 ומעלה
* ציון 70 ומעלה בכל אחד מהקורסים
* ציון 75 (לפחות) בהתנסות המעשית
* ציון 80 ומעלה בעבודה סמינריונית של שנה א'

תנאי סיום התכנית וקבלת תואר שני ותעודת הוראה

* ציון 70 ומעלה בכל אחד מהקורסים
* ציון 80 ומעלה בעבודות הסמינריוניות ובקורס יישומי מחקר בהוראה
* ציון 80 ומעלה בהתנסות המעשית ובדידקטיקה של הוראת המקצוע

הטבות מיוחדות, מלגות ומענקים

משתתפי התכנית יוכלו להנות מהלוואה מותנית בסך 11,500 שקל לשנה, עבור כל שנת לימוד, בהתאם לקריטריונים של משרד החינוך (מותנה באישור משרד החינוך). הזכאות להלוואה מותנית בהכשרה להוראה למקצוע מועדף מהרשימה שלהלן: מתמטיקה, מדעים, אנגלית, לשון עברית, ספרות עברית וכללית, גיאוגרפיה, לימודי ארץ ישראל, היסטוריה, אזרחות, ערבית, יהדות, מקרא/תנ"ך, מחשבת ישראל, תושב"ע. עדיפות לקבלת הלוואה מותנית מועדפת ניתנת לבעלי תואר אקדמי במקצועות המפורטים בסעיף זה.

FAQ שאלות ותשובות על התכנית

1. ש.מהן היתרונות של תכנית מוסמך בהוראה (M.Teach) על פני תכנית הסבה רגילה להוראה?

ת. יתרונות התכנית הם בשתי הרמות- האקדמית והמעשית. ברמה האקדמית הלומדים בתכנית זוכים ללמוד לתואר שני בתחום ההתמחות שלמדו לתואר ראשון (תחום הדעת), וכך רוכשים ידע אקדמי ופדגוגי רחב יריעה, ומעמיקים את ההתמחות שלהם בתחום הדעת שלמדו. ברמה המעשית- הלומדים בתכנית זוכים להתנסות והכשרה מעשית עשירה בשדה (סטאז'), בשילוב קורסים עיוניים פרקטיים ושיעורי דידקטיקה,לאורך שתי שנות הלימוד, התנסות שמכינה אותם למקצוע ההוראה ומקנה להם כלים ליישום הידע הפדגוגי שרוכשים.

1. ש. מהם היתרונות של תוכנית מוסמך בהוראה (M.Teach) על פני לימודים לצורך קבלת תעודת הוראה בלבד, ובחירה בהתמחות לתואר השני רק אחרי התחלת העבודה במערכת החינוך?

ת. הבחירה בהתמחות לתואר השני, לפני הכניסה לעבודה במערכת החינוך משמעותית מכמה סיבות- ברגע שמתחילים לעבוד במקצוע ההוראה במערת החינוך, נדרשים לרמה גבוהה מאד של מחוייבות למקצוע, שכוללת שעות רבות של עבודה גם בסיום יום הלימודים בביה"ס, ופעמים רבות, כל תכנית להמשיך את הלימודים האקדמאים בשלב זה, נראית כמעט בלתי אפשרית. יתרה מכך, ככל שמתרחקים מהעולם האקדמי לזמן ארוך יותר, קשה יותר לחזור אליו, ושוכחים את החומר שנלמד בתחום הדעת לתואר הראשון. בנוסף לסיבות אלה, הלימודים בתכנית מהווים הכשרה אקדמית ברמה גבוהה מאד, עם התנסות מעשית משמעותית, משהו שמייחד רק את התכנית של מוסמך בהוראה (M.Teach).

1. ש. האם תעודת ההוראה שמקבלים בוגרי תכנית מוסמך בהוראה (M.Teach) היא רק בתחום המקצועי שאותו למדתי בתואר ראשון?

ת. עקרונית כן, אבל ניתן גם לשנות את תחום ההוראה שנלמד באמצעות לימודי השלמה של שנה אקדמאית בתחום שבו רוצים להתמחות לתואר שני.

1. ש. האם יש הבדלי שכר בין מורים עם תואר שני בחינוך לבין מורים עם תואר שני, בוגרי התוכנית מוסמך בהוראה (M.Teach)? והאם יש לבוגרי התכנית עדיפות בקבלה למערכת החינוך?

ת. לא, אין הבדלי שכר בין בעלי תואר שני, אבל לבוגרי התכנית יש יתרון משמעותי בקבלה לעבודה במערכת החינוך, כנראה בגלל שקיימת מגמה במשרד החינוך, לקבל להוראת תחום דעת, רק בעלי תעודות הוראה בתחום זה.

בפועל, 93.5% מבוגרי התכנית מוסמך בהוראה (M.Teach) מתקבלים לעבודה כמורים בחינוך העל יסודי, וזוכים לאפיקי התקדמות מקצועית וניהול בכיר.

1. ש.אני מגיעה מתחום ההייטק, ורציתי לשעת האם שנות עבודתי בתחום הכימיה נחשבות כוותק?

ת. הנושא נמצא בדיון במערכת החינוך, והמגמה הכללית היא לכיוון ההכרה בוותק התעסוקתי בתחום, אבל אין כרגע תשובה חיובית חד משמעית בנושא.

1. מספר שעות ההוראה ייקבע לפי מספר המתמחים. המפתח: כל שלושה מתמחים יזכו בשעת הוראה אחת. [↑](#footnote-ref-2)